

ROMÂNIA
JUDEȚUL MUREȘ
COMUNA PĂSĂRENI
NR. 16/05.10.2026 

ANUNȚ 
Concurs ocupare post vacant– Muncitor necalificat 
Primăria comunei Păsăreni, judetul Mureș, cu sediul în localitatea Păsăreni, nr.209, județul Mureș, organizează concurs pentru ocuparea postului contractual de executie, conform art. 554 alin. (7) din OUG nr. 57/2019 privind Codul administrativ, H.G. nr. 1336/08.11.2022 privind aprobarea Regulamentului cadru pentru organizarea si dezvoltarea carierei personalului contractual din sectorul bugetar plătit din fonduri publice , cu respectarea prevederilor OUG nr. 156/ 2024 privind unele masuri fiscal-bugetare in domeniul cheltuielilor publice pentru fundamentarea bugetului general consolidat pe anul 2025, pentru modificarea si completarea unor acte normative, precum si pentru prorogarea unor termene si Legii nr. 141/2025 privind unele masuri fiscal bugetare :

1. Nivelul postului: functie contractuală de execuţie
2. Denumirea postului: MUNCITOR NECALIFICAT II- post vacant - Compartiment Cultură, Cămine culturale
3. Numărul de posturi: 1 post - normă întreagă
4. Durata timpului de lucru: 8 ore pe zi/40 de ore pe saptamână
5. Perioadă: nedeterminată
Data, ora şi locul de desfăşurare a concursului:
Concursul constă în trei etape succesive, după cum urmează: 
1. Selecția dosarelor
2. Proba scrisă prin care se testează cunoștințele teoretice necesare ocupării postului  
3. Interviul în cadrul căruia se testează abilitățile, aptitudinile și motivația candidaților. 

Calendarul de desfășurare a concursului:
- Data publicării pe site-ul www.pasareni.ro, site-ul http://posturi.gov.ro și prin afișare la sediul acesteia 05.10.2026
- Data limită de depunere a dosarelor de înscriere: în termen de 10 de zile lucrătoare de la data publicării anunţului privind organizarea concursului, respectiv din data de perioada 05.10.2026-19.10.2026, inclusiv;
-  Locul depunerii dosarelor de înscriere: sediul Primăriei Comuna Păsăreni, com. Păsăreni, sat Păsăreni, nr.209, județul Mureș,
- Selecţia dosarelor de concurs: în termen de 2 zile lucrătoare de la expirarea termenului de depunere a dosarelor; 21.10.2026
- Data, ora şi locul de organizare:
a) Proba scrisă: în data de 04.11.2026, ora 10:00, la sediul unității administrativ-teritoriale, din com. Păsăreni, sat Păsăreni, nr.209, județul Mureș,
b) Interviul: în termen de maxim 5 zile de la data susținerii probei scrise.
Se pot prezenta la următoarea etapă doar candidații declarați admiși la etapa precedentă.




A. Condiţiile generale prevăzute de art. 15 din H.G. 1336/2022
Poate ocupa un post vacant sau temporar vacant persoana care indeplineste conditiile prevazute de Legea nr. 53/2003 – Codul muncii, republicata, cu modificarile si completarile ulterioare, si cerintele specifice prevazute la art. 542 alin. (1) si (2) din Ordonanta de urgenta a Guvernului nr. 57/2019 privind Codul administrativ, cu modificarile si completarile ulterioare:
a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene;
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 — Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).
B. Conditii specifice de participare la concurs:
1. Nivelul studiilor: studii generale 
2. Vechime în specialitatea studiilor: nu este cazul ;
3. Vechime în muncă: 7 ani
4. Alte condiții: să fie posesor al permisului de conducere valabil categoria B
5. Calificări / cursuri de perfectionare in diferite categorii constituie un avantaj.
 C. Bibliografie şi tematică:
1. Constituţia României, republicată, cu tematica - Titlul II - Drepturile, libertăţile şi îndatoririle fundamentale,
2.  Ordonanţa Guvernului nr. 137/2000 privind prevenirea şi sancţionarea tuturor formelor de discriminare, republicată, cu modificările şi completările ulterioare, cu tematica -CAPITOLUL II SECŢIUNEA I- Dispoziţii speciale - Egalitatea în activitatea economică şi în materie de angajare şi profesie
3. Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare, cu tematica - Cap. I – Dispoziţii generale, - Cap. II - Egalitatea de şanse şi de tratament între femei şi bărbaţi în domeniul muncii,


4. Ordonanţa de urgenţă a Guvernului nr. 57/2019, cu modificările şi completările ulterioare, cu tematica Partea VI - Titlul III – Personalul contractual din autoritățile și instituțiile publice- CAPITOLUL I Prevederi generale aplicabile personalului contractual din autorităţile şi instituţiile publice; CAPITOLUL III Drepturi şi obligaţii ale personalului contractual din administraţia publică, precum şi răspunderea acestuia și partea VII- Răspunderea administrativă;
5. OUG 195/2002 privind circulația pe drumurile publice, republicată, cu modificările și completările ulterioare;
6. Legea nr. 307/2006 privind apărarea împotriva incendiilor, publicată în MO nr. 633/21.07.2006, cu modificările şi completările ulterioare: cap. I-Dispoziţii generale; cap. II-Obligaţii privind apărarea împotriva incendiilor
7. Legea 53/2003 actualizată – Codul muncii – Drepturile şi obligaţiile salariatului; Încetarea contractului individual de muncă; Răspunderea disciplinară.
8. Legea nr.319/2006 privind securitatea și sănătatea în muncă cu modificările și completările ulterioare; cap. IV- Obligaţiile lucrătorilor; cap. V-Supravegherea sănătăţii; cap. VI-Comunicarea, cercetarea, înregistrarea şi raportarea evenimentelor; cap. VII-Grupuri sensibile la riscuri.
9. Legea nr. 167 din 7 august 2020 pentru modificarea și completarea Ordonanței Guvernului nr. 137/2000 privind prevenirea și sancționarea tuturor formelor de discriminare, precum și pentru completarea art. 6 din Legea nr. 202/2002 privind egalitatea de șanse și de tratament între femei și bărbați.

D. Documente solicitate candidaţilor pentru întocmirea dosarului de concurs, conform art. 35 din H.G. 1336/2022

a) formular de înscriere la concurs, conform modelului prevăzut la anexa 2;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală ;
i) curriculum vitae, model comun european.





E. ATRIBUTIILE POSTULUI:
1. Atribuții de întreținere
· Execută lucrări de reparații curente la sediul primăriei și la instituțiile subordonate (școli, grădinițe, cămine culturale).
· Intervine pentru remedierea defecțiunilor simple la instalațiile sanitare (înlocuit robineți, sifoane) și electrice (înlocuit becuri, prize).
· Efectuează lucrări de zugrăveli, vopsitorie și mici reparații de zidărie la garduri, borduri sau mobilier urban (bănci, coșuri de gunoi).
2. Atribuții de gospodărire și spații verzi
· Întreține parcurile și zonele verzi prin cosirea ierbii, toaletarea gardurilor vii și a arborilor, utilizând motocoasa sau drujba.
· Asigură curățenia spațiilor publice, a rigolelor și a șanțurilor pentru asigurarea scurgerii apelor pluviale.
· Participă la plantarea de flori, arbori și arbuști în perioadele specifice.
3. Atribuții sezoniere și situații de urgență
· Iarna: Participă activ la acțiunile de deszăpezire manuală sau cu utilaje ușoare și împrăștie material antiderapant pe trotuare și în locurile de acces public.
· Situații de urgență: Intervine operativ în caz de inundații, furtuni (îndepărtarea copacilor căzuți) sau alte calamități, sub coordonarea Comitetului Local pentru Situații de Urgență.
4. Gestionarea utilajelor și materialelor
· Răspunde de păstrarea în stare de funcționare a uneltelor din dotare (motocoasă, mașină de tuns iarba, scule de mână).
· Utilizează rațional materialele de consum (vopsea, ciment, carburant) și raportează necesarul de aprovizionare.
· Conduce autovehiculele sau utilajele primăriei pentru care deține permis de conducere, în scopul îndeplinirii sarcinilor de serviciu.
5. Clauza de adaptabilitate 
· Îndeplinește orice alte sarcini stabilite de primar, viceprimar sau șeful de serviciu, care sunt necesare pentru buna funcționare a comunității, chiar dacă nu sunt prevăzute explicit, dar sunt în acord cu pregătirea sa profesională.
· F. TIPUL PROBELOR DE CONCURS:
Concursul de recrutare constă în trei probe succesive , după cum urmează:
1. Selectia dosarelor de înscriere.
2. Proba scrisă, care constă în redactarea unei lucrări si/ sau rezolvarea unor teste grilă ;
3. Interviul – în care se testează abilități, aptitudini, motivatia persoanelor participante la concurs .
Concursul se va desfăsura la sediul Primariei comunei Păsăreni, cu sediul în localitatea Păsăreni,nr.209, judet Mureș. Pentru prima probă a concursului (proba scrisă), candidatii vor fi prezenți in sala de sedinte a consiliului local , având asupra lor cartea de identitate aflată în termenul de valabilitate.

